Paris Hilton skemmti sér í hálfgegnsæjum kjól í veislu Warner Bros . og InStyle eftir verðlaunaafhendinguna . Hún mætti ein á rauða dregilinn en þegar inn var komið sást hún hjúfra sig upp að nýjum manni . Sást parið kyssast og kela að því er fram kemur á vef ET . Nýi maðurinn í lífi Hilton heitir Carter Reum . Reum er 38 ára gamall og því jafngamall Hilton . Hann er frumkvöðull og hefur skrifað metsölubók um nýsköpunarfyrirtæki . Eru þau Hilton og Reum sögð vera búin að hittast í nokkrar vikur núna og segir heimildarmaður að þau njóti þess að vera í félagsskap hvort annars .